ઘરે જઈને એક થેલીમાંના ત્રણ ડબ્બાઓ ખોલ્યા. એકમાં ગરમ-ગરમ રોટલી, બીજામાં ફરસાણ અને ત્રીજામાં મિઠાઈ વ્યવસ્થિત રીતે ગોઠવેલા હતા. એ પછી બીજી થેલીના કન્ટેનર ખોલ્યાં….. પણ આ શું ?…. એમાં પણ રોટલી, ફરસાણ અને મિઠાઈ !! એક ક્ષણ તો અચંબામાં વીતી ગઈ કે આ શું થયું ? પછી સમજાયું કે ઉતાવળમાં ટિફિન સર્વિસ આપનારે બે વિભાગના અલગ અલગ કન્ટેનરની જગ્યાએ એક જ વિભાગમાંથી બધા કન્ટેનર ગોઠવીને આપી દીધા હતા ! પણ હવે કરવું શું ? મેં હોટલમાં ફોન જોડ્યો.